
ROMÂNIA

JUDEȚUL CONSTANȚA
COMUNA CRUCEA
Anexa nr. 4 la H.C.L. nr.
CONTRACT DE ACHIZIŢIE PUBLICĂ DE SERVICII 

Nr. ………/……………………..
În temeiul Legii nr. 98/2016 privind achiziţiile publice, H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 și al Raportului procedurii nr. ..../ ..................., s-a încheiat prezentul contract de achiziţie publică de servicii, între:

COMUNA CRUCEA cu sediul în judeţul Constanţa, comuna Crucea, loc. Crucea, str. Soseaua Constantei, nr. 45, telefon/fax: 0241-874825, cod fiscal 7276918, cont .............................................., deschis la Trezoreria Harsova, legal reprezentată de dl. Iulian Tudorache, în calitate de primar, denumită în contract delegatar, 

şi

S.C. ................................................................. cu sediul in ………………….tel.: ..............., fax.:..................., înregistrata la Registrul Comerţului sub nr. …..............., Cod Unic de Înregistrare .............................., cont………………………………..deschis la Trezoreria…........., reprezentata prin …………………………–  in calitate de delegat,

în următoarele condiţii:
1. OBIECTUL CONTRACTULUI - delegarea unei parti a serviciului de salubrizare a comunei Crucea, jud. Constanta:

1.1. Colectarea separată şi transportul separat al deşeurilor municipale menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat, fără a aduce atingere fluxului de deşeuri de echipamente electrice şi electronice, baterii şi acumulatori, după cum urmează:
a) Colectarea separata, transportul separat si tratarea deseurilor menajere reziduale generate de populatia din raza unitatii administrativ teritoriale Comuna Crucea; 

b) Colectarea separata, transportul separat si tratarea deseurilor menajere reciclabile generate de populatia din raza unitatii administrativ teritoriale Comuna Crucea;
c) Colectarea separata, transportul separat si tratarea deseurilor similare reziduale provenind de la institutii de pe raza unitatii administrativ teritoriale Comuna Crucea;
d) Colectarea separata, transportul separat si tratarea deseurilor similare reciclabile provenind de la institutii de pe raza unitatii administrativ teritoriale Comuna Crucea;
e) Colectarea separata, transportul separat si tratarea deseurilor similare reziduale provenind de la agentii economici de pe raza unitatii administrativ teritoriale Comuna Crucea;

f) Colectarea separata, transportul separat si tratarea deseurilor similare reciclabile provenind de la agentii economici de pe raza unitatii administrativ teritoriale Comuna Crucea; 
1.2. Colectarea deşeurilor asa cum sunt definite la alin. 1.1. lit. a) si b) se va efectua:

-din poarta in poarta pentru deseurile menajere reziduale;

-de la punct fix pentru deseurile menajere reciclabile.
1.3. Colectarea deşeurilor asa cum sunt definite la alin. 1.1. lit. c) - f) se va efectua de la punctele de colectare ale fiecarei institutii publice / agent economic.

2.   DURATA CONTRACTULUI
2.1. Delegatul se obliga sa presteze serviciile descrise la art. 1, solicitate de Delegatar, începând cu data de ................, pentru o perioada de 24 luni.

2.2. În situația încheierii procedurii de delegare a gestiunii serviciului de salubrizare organizată, în condițiile legii, de către Asociația de Dezvoltare Intercomunitară Dobrogea, prezentul contract încetează de drept. Delegatarul va notifica delegatul cu privire la această situație, cu cel puțin 10 zile înainte de încetarea contractului.

2.3. Pe durata stabilită la art. 2.1. se interzice delegatului subcontractarea serviciului.


2.4. Prelungirea contractului se poate face conform prevederilor legale. 

3. PRETUL CONTRACTULUI. MODALITATI DE PLATA

3.1. Pentru serviciile prestate la art. 1.1, lit. a) - b), valoarea estimată a contractului este de maximum .................. lei, la care se adaugă T.V.A. în valoare de ............ lei, valoarea totală estimată a contractului fiind de ........... lei. Tarifele practicate sunt următoarele:
a) Pentru colectarea separată, transportul separat şi tratarea deşeurilor municipale de la populație - persoane fizice, se aplică următoarele tarife:
1) Tariful pentru colectarea separată, transportul separat şi tratarea deşeurilor municipale reziduale este de  .............. lei/tonă, fără TVA;
2) Tariful pentru colectarea separată, tran sportul separat şi tratarea deşeurilor municipale reciclabile  este de  .............. lei/tonă, fără TVA.
b) Pentru colectarea separată, transportul separat şi tratarea deşeurilor similare de la  persoane juridice, agenţi economici si institutii publice cu care Delegatul va ȋncheia contracte separate, şi instituţii publice, se aplică următoarele tarife:

1) Tariful pentru colectarea separată, transportul separat şi tratarea deşeurilor similare reziduale este de  ............. lei/mc, fără TVA;
2) Tariful pentru colectarea separată, transportul separat şi tratarea deşeurilor similare reciclabile este de ............. lei/mc, fără TVA.
3.2. Valoarea contractului nu include prestatiile enumerate la art. 1.1. literele c), d), e) si f), care se vor incasa de catre delegat pe baza de contracte individuale incheiate cu achizitorii directi ai serviciului.
3.3. Delegatarul va aviza pe loc, după o verificare prealabila, anexa prezentata de Delegat, conţinând serviciile prestate si cantităţile de deşeuri colectate, transportatate si predate spre tratare/depozitare.
3.4. Orice contestare a cantităţilor sau valorilor facturate va fi transmisa in scris Delegatului in termen de maximum 10 zile de la data primirii facturii, in caz contrar considerându-se ca factura a fost acceptata la plata si nu va mai putea fi contestata in viitor pentru nici un motiv. 

3.5. Delegatarul are obligaţia de a achita factura necontestata in termen de   maximum 15 de zile de la data emiterii acesteia.

3.6. Factura pentru serviciile furnizate/prestate se emite cel mai tarziu până la data de 15 a lunii următoare celei în care prestaţia a fost efectuată. Delegatarul se obliga sa achite facturile reprezentand contravaloarea serviciilor furnizate/prestate in termenul de scadenta de 15 zile de la data emiterii facturilor. Termenul de scadenta privind plata facturii se ia în calcul incepand cu data emiterii facturii. Data emiterii facturii va fi înscrisa pe fiecare factura.

3.7. Modalitatile de plata admise sunt prin ordin de plata pe baza facturii emise de Delegat si acceptata de Delegatar.

3.8.  Neachitarea facturii de către Delegatar în termen de 30 de zile de la data scadenţei atrage penalităţi de întârziere stabilite conform reglementărilor art. 42 alin 9, 10 si 11 din Legea nr. 51/2006, după cum urmează: 

a) penalităţile se datorează începând cu prima zi după data scadenţei; 

b) penalităţile sunt egale cu nivelul dobânzii datorate pentru neplata la termen a obligaţiilor bugetare; 

c) valoarea totală a penalităţilor nu va depăşi valoarea facturii şi se constituie în venit al Delegatului.
d) dacă sumele datorate, inclusiv penalităţile, nu au fost achitate după 45 de zile de la primirea facturii, Delegatul poate întrerupe prestarea serviciului cu un preaviz de 5 zile lucrătoare şi are dreptul să solicite recuperarea debitelor în instanţă. 
e) reluarea prestării serviciului se face în termen de maximum 3 zile de la data efectuării plăţii; cheltuielile aferente suspendării, respectiv reluării prestării serviciului se suportă de Delegatar.
3.9.Factura emisă pentru serviciile de utilităţi publice constituie titlu executoriu.
3.10. Incepand cu data de 1 ianuarie 2020, in tarifele care fac obiectul contractului este inclusa contributia pentru economia circulara prevazuta in Ordonanta de urgenta a Guvernului nr. 196/2005 privind Fondul pentru mediu, aprobata cu modificari si completari prin Legea nr. 105/2006, cu modificarile si completarile ulterioare, in suma de 80 lei/ tona, pentru deseurile destinate a fi eliminate prin depozitare rezultate din aplicarea indicatorilor de performanta prevazuti in prezentul contract.
4. AJUSTAREA PRETULUI CONTRACTULUI

4.1. Pentru serviciile prestate, platile datorate de delegatar delegatului sunt tarifele declarate in propunerea financiara, anexata prezentului contract și prevăzute la art. 3.1. din prezentul Contract, modificate si/sau ajustate conform prevederilor de la art. 4.2 si 4.3.
4.2.  Ajustarea şi modificarea tarifului se face ca urmare a modificarilor legislative si in conformitate cu dispozitiile ordinului nr. 109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, prin corelare cu prevederile Caietului de sarcini.
4.3. Ajustarea sau modificarea tarifelor se va face la solicitarea scrisă a delegatului, transmisă delegatarului cu minimum 30 de zile înainte de data intrării în vigoare a noilor tarife.
5. DREPTURILE SI OBLIGATIILE DELEGATULUI


5.1. Delegatul are următoarele drepturi:

a) Să factureze şi să încaseze contravaloarea serviciului prestat, corespunzător tarifului ofertat;

b) Să aplice majorări de întârziere în cazul neachitării facturilor la termen;

c) Să iniţieze modificarea şi completarea prezentului contract ori de câte ori apar elemente noi, în baza normelor legale, prin acte adiţionale.


5.2. Delegatul are următoarele obligații:
a) Să îndeplinească obiectul prezentului contract în perioada convenită şi în conformitate cu obligaţiile asumate prin acesta, precum și a celor prevăzute în caietul de sarcini/documentația de atribuire, în condiții de calitate și eficiență;
b) Să îndeplinească obiectul prezentului contract în conformitate cu actele  normative în vigoare ce reglementează activităţile de colectare, transport a deşeurilor menajere şi cerinţele legate de  protecţia mediului şi a sănătăţii umane;

c) Să presteze serviciile în conformitate cu graficul de colectare a deșeurilor, anexă la prezentul contract. Modificarea datei/perioadelor de prestare asumate se face cu acordul părţilor, prin act adiţional;

d) Să ia toate măsurile necesare prevăzute de legislaţia aplicabilă, oricând pe durata contractului privind colectarea şi transportul deşeurilor, pentru a preveni sau limita efectele negative asupra mediului (poluarea aerului, solului, apei la suprafaţă şi subterane), precum şi riscurile asupra sănătătii populaţiei;

e) Să asigure continuitatea serviciului, cu excepţia cazurilor de forţă majoră, aşa cum sunt acestea definite de lege;

f) Să colecteze deşeurile folosind autovehicule special echipate pentru transportul deşeurilor menajere. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului;

g) Să înregistreze toate reclamaţiile şi sesizările delegatarului şi să ia măsurile care se impun în vederea rezolvării acestora, în termen de maximum 30 de zile;

h) Să deţină licenţă A.N.R.S.C. valabilă.

5.3. Delegatul este pe deplin responsabil pentru prestarea serviciilor in conditiile respectarii INDICATORILOR DE PERFORMANŢĂ pentru serviciul public de salubrizare al Comunei Crucea prevăzuți în Anexa nr. 2 la Regulamentul Serviciului de salubrizare al UAT Crucea, care reprezintă anexă la contract.


5.4. Delegatul este obligat să depună toate diligențele în vederea rezolvării neconformităților astfel încât să se asigure respectarea cerințelor de performanță și calitate stabilite prin prezentul contract (raportat la toate anexele pe care le conține), în caz contrar devenind incidente prevederile referitoare la penalități și la sancțiunile pentru neîndeplinirea obligațiilor contractuale din prezentul contract.

6. DREPTURILE SI OBLIGATIILE DELEGATARULUI


6.1. Delegatarul are următoarele drepturi:

a) Să i se presteze activitatea de colectare şi transport deşeuri menajere în ritmul şi la nivelurile stabilite în contract;

b) Să primească răspuns în maximum 30 de zile la sesizările adresate delegatului cu privire la neîndeplinirea unor condiţii contractuale;

c) Să solicite şi să primească, în condiţiile legii şi ale contractului, despăgubiri sau compensaţii pentru daunele provocate de către delegat prin nerespectarea obligaţiilor contractuale asumate ori prin prestarea unor servicii inferioare, calitativ şi cantitativ, parametrilor tehnici stabiliţi prin contract, documentația de atribuire sau prin normele tehnice în vigoare;

d) de a modifica în mod unilateral partea reglementară a contractului din motive excepționale legate de interesul național sau local.

6.2. Delegatarul se obliga sa receptioneze serviciile prestate ce fac obiectul prezentului contract in conformitate cu prevederile prezentului contract și cele ale Caietului de sarcini; orice refuz de recetionare a serviciilor prestate ce fac obiectul prezentului contract va fi formulat si justificat in scris, în condițiile prevăzute la art. 3.2 și 3.3 din prezentul contract.

6.3. Delegatarul are obligatia de a pune la dispozitia Delegatului orice informatii pe care considera necesare pentru indeplinirea contractului;

6.4. Delegatarul se obliga sa asigure conditiile necesare de desfasurare a activitatii Delegatului.
6.5. Delegatarul are obligaţia sa achite contravaloarea prestaţiei conform prevederilor art. 3 din contract.

7. STANDARDE:

7.1. Serviciile prestate in baza contractului vor respecta standardele stabilite de legislaţia in vigoare. 


8. PROGRAMUL PRESTAȚIEI

8.1. Colectarea deşeurilor de la punctele de precolectare se face după următorul grafic:

- o dată pe săptămână de la şcoli, grădiniţe, instituţii, cămine culturale sau la solicitarea acestora;

- o dată pe săptămână, de la gospodăriile populaţiei din comuna Crucea, cu localităţile aparţinătoare – satele Crucea, Băltăgești, Crișan, Gălbiori, Stupina și Șiriu;

- o dată pe săptămână de la agenţii economici sau la solicitarea acestora.


8.2. De asemenea delegatul va asigura colectarea şi transportarea deşeurilor din coşurile de gunoi amenajate în locurile publice.


8.3. Programul de prestare este prevăzut în Graficul de prestare - anexă la contract și poate fi modificat prin act adițional.

9. DOCUMENTELE CONTRACTULUI

9.1.Documentele care alcatuiesc contractul trebuie considerate ca se expliciteaza reciproc.

9.2. Documentele contractului sunt urmatoarele:

a) regulamentul serviciului de salubrizare al comunei Crucea;

b) caietul de sarcini cu anexele sale;

c) documentația de atribuire;

d) oferta delegatului cu formularele și anexele acesteia;

e) grafic de prestare.
10.  RASPUNDEREA CONTRACTUALA
10.1 In cazul neexecutării sau executării necorespunzătoare a obligaţiilor contractuale partea in culpa datorează celeilalte parţi daune interese pana la acoperirea integrala a prejudiciului cauzat. 

10.2. În cazul în care, din vina sa exclusivă, delegatul nu reuşeşte să-şi execute obligaţiile asumate prin contract, atunci delegatarul are dreptul de a deduce din valoarea contractului, ca penalităţi, o sumă echivalentă cu nivelul dobânzii datorate pentru neplata la termen a obligaţiilor bugetare, calculata la valoarea obligatiilor neexecutate, pentru fiecare zi de întârziere, până la îndeplinirea efectivă a obligaţiilor.
10.3. În cazul în care delegatarul nu onorează facturile în termen de 30 de zile de la expirarea perioadei convenite, atunci delegatul are dreptul sa solicite penalitati de intarziere conform art. 3.8 din contract.
10.4. Penalităţile pentru neplata de către delegatar a facturilor se vor calcula de la data scadentei facturii.

11.     FORTA MAJORA
11.1. Prin forţa majora se va înţelege împrejurarea imprevizibila si de neînlăturat (inclusiv, cu titlu de exemplu, dar nu in mod obligatoriu limitat la, război, cutremur, inundatii, etc.) care face imposibila executarea obligatiilor contractuale asumate de catre oricare Parte si care exonereaza de orice raspundere Partea care invoca prezenta clauza referitoare la Forta Majora, cu conditia ca aceasta sa fie complet lipsita de culpa.

11.2. Forta majora exonereaza partile contractante de indeplinirea obligatiilor asumate prin contract pe toata perioada in care aceasta actioneaza, cu conditia notificarii celeilalte parti in termen de 15 zile de la producerea evenimentului si a prezentarii in termen de 10 zile a actelor doveditoare emise de o autoritate competenta.

11.3. Indeplinirea contractului va fi suspendata in perioada de actiune a fortei majore, dar fara a prejudicia drepturile partilor ce li se cuveneau pana la aparitia fortei majore.

11.4. Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a contractului, fara ca vreuna din parti sa poata pretinde celeilalte daune-interese.


12. ÎNCEPERE, ÎNTÂRZIERI

12.1. Delegatul are obligaţia de a începe prestarea serviciilor ȋn conformitate cu art. 37 din Caietul de sarcini.


12.2. Dacă pe parcursul îndeplinirii contractului delegatul nu respectă graficul de colectare a deșeurilor, acesta are obligaţia de a notifica acest lucru, în timp util, delegatarului. Modificarea datei/perioadelor de prestare asumate în graficul de colectare a deșeurilor, se face cu acordul părţilor, prin act adiţional.


12.3. În afara cazului în care delegatarul este de acord cu o prelungire a termenului de prestare, orice întârziere în îndeplinirea contractului dă dreptul delegatarului de a solicita penalităţi delegatului. 


13. MODIFICAREA, ÎNCETAREA ŞI REZILIEREA CONTRACTULUI

13.1. Modificarea prezentului Contract se poate face numai cu acordul scris al ambelor Părţi sub forma unui act adiţional.


13.2. Neîndeplinirea sau îndeplinirea necorespunzătoare a obligaţiilor contractuale de către una din Părţi, dau celeilalte Părţi dreptul de a rezilia Contractul şi de a pretinde plata de daune-interese.


13.3. În situaţia în care delegatul nu îndeplineşte întocmai şi la termen oricare dintre obligaţiile asumate prin Contract, şi, notificat fiind în acest sens, nu remediază încălcarea în termen de 30 zile calendaristice, delegatarul are dreptul de a rezilia unilateral Contractul. Rezilierea prevăzută de acest articol intervine de la data prevăzută în notificarea de reziliere emisă de către delegatar.


13.4. Rezilierea prezentului Contract nu va avea niciun efect asupra obligaţiilor deja scadente între Părţi. 


13.5. Contractul poate înceta şi în următoarele cazuri:

a) în situația încheierii procedurii de delegare a gestiunii serviciului de salubrizare organizată, în condițiile legii, de către Asociația de Dezvoltare Intercomunitară Dobrogea, prezentul contract încetează de drept. Delegatarul va notifica delegatul cu privire la această situație, cu cel puțin 10 zile înainte de încetarea contractului.părţile convin de comun acord încetarea Contractului;

b) la expirarea duratei stabilite prin contractul de delegare, dacă părţile nu convin, ȋn scris, prelungirea acestuia, ȋn condiţiile legii;

c) ȋn cazul ȋn care delegatul nu deţine autorizaţiile legale sau când acestea ori licenţa ANRSC sunt retrase; 

d) ȋn alte cazuri, prevăzute ȋn anexele la prezentul contract.


14. PROTECȚIA DATELOR CU CARACTER PERSONAL


14.1. Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.


14.2. Părțile sunt conștiente de faptul că normele europene din Regulamentul European nr. 679/2016 se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, părțile confirmă respectarea deplină a următoarelor prevederi, inclusiv dar fără a se limita la:

● capacitatea  de  a  respecta  drepturile  persoanelor  vizate  privind  ștergerea,  corectarea  sau  transferul informațiilor personale;

● informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia;

● îndeplinirea tuturor îndatoririlor obligatorii privind documentarea conformării cu Regulamentul European nr.  679/2016.


14.3. Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării, orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemena perioada de stocare a datelor personale prelucrate prin contract este limitată la perioada corespondentă realizării obiectului principal al contractului.


14.4. Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

● vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;

● vor preveni utilizarea fără autorizație a sistemelor de prelucrare a datelor;

● se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

● se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze  transferul datelor cu caracter personal prin mijloace de transmitere a datelor;

● se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

● se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul incheiat între Părți;

● se vor asigura că datele cu caracter personal sunt protejate de distrugere sau pierdere accidentală;

● se vor asigura că datele colectate în scopuri diferite pot fi prelucrate separat.

15. CARACTERUL CONFIDENTIAL AL CONTRACTULUI

15.1. O parte contractanta nu are dreptul, fara acordul scris al celeilalte parţi contractante, de a face cunoscute contractul, informaţiile si documentele la care are acces in perioada de derulare a contractului.

15.2. Accesul reprezentanţilor parţilor contractante in incintele partenerului de contract se va face cu un scop declarat si după o instiintare prealabila.

15.3. O parte contractanta va fi exonerata de răspunderea pentru dezvăluirea de informaţii referitoare la contract daca:

a) informaţia era cunoscuta partii contractante înainte ca ea sa fi fost primita de la cealaltă parte contractanta; sau
b) informaţia a fost dezvăluita dupa ce a fost obţinut acordul scris al celeilalte parti contractante pentru asemenea dezvăluire; sau
c) partea contractanta a fost obligata in mod legal sa dezvăluie informaţia.
16. CESIUNEA CONTRACTULUI   

16.1. Delegatul poate cesiona doar creantele aferente prezentului contract, obligatiile ramanand in sarcina sa, astfel cum au fost stipulate si asumate initial.

16.2. Delegatul are obligatia de a nu cesiona total sau partial prezentul contract, fara sa obtina in prealabil acordul scris  al Delegatarului.

17. COMUNICARI

17.1. Orice comunicare intre parti referitoare la indeplinirea contractului trebuie sa fie transmisa in scris, iar documentul va fi inregistrat atat in momentul transmiterii, cat si in momentul primirii.

17.2. Comunicarile intre parti se pot face si prin telefon, telegrama, telex, fax sau e-mail, cu conditia confirmarii in scris a primirii comunicarii.

18. LEGEA APLICABILA CONTRACTULUI

18.1. Contractul va fi interpretat conform legislatiei din Romania.

19.  SOLUTIONAREA LITIGIILOR
19.1. Delegatarul si delegatul vor depune toate eforturile pentru a rezolva pe cale amiabila, prin tratative directe, orice neintelegere care se poate ivi intre ei in cadrul sau in legatura cu indeplinirea contractului.

19.2. In cazul nesolutionarii litigiului pe cale amiabila, partile se pot adresa instantelor judecatoresti competente.

20. CLAUZE SPECIALE
20.1. Avand in vedere ca :

-Pentru deşeurile generate în gospodăriile populaţiei, autorităţile administraţiei publice locale a unităţilor administrativ-teritoriale încheie contracte, parteneriate sau alte forme de colaborare cu organizaţiile care implementează obligaţiile privind răspunderea extinsă a producătorului în vederea îndeplinirii obiectivelor stabilite prin actele normative care transpun directivele individuale (Legea nr. 211/2011 privind regimul deşeurilor, cu modificarile şi completarile ulterioare, art.59, alineatul (3));

-Unităţile administrativ-teritoriale au dreptul de a solicita organizaţiilor care implementează obligaţiile privind răspunderea extinsă a producătorului acoperirea costurilor de gestionare pentru deşeurile municipale care fac obiectul răspunderii extinse a producătorului (Legea nr. 211/2011 privind regimul deşeurilor, cu modificarile şi completarile ulterioare, art.59, alineatul (4));

-Pentru deşeurile care fac obiectul răspunderii extinse a producătorului care se regăsesc în deşeurile municipale, acoperirea costurilor se face de către organizaţiile care implementează obligaţiile privind răspunderea extinsă a producătorului (Legea nr. 211/2011 privind regimul deşeurilor, cu modificarile şi completarile ulterioare, art.59, alineatul (5), modul de indeplinire a obiectivelor privind raspunderea extinsa a producatorului si modul de decontare a costurilor stabilite prin Legea nr. 211/2011 privind regimul deşeurilor, cu modificarile şi completarile ulterioare, art.59, este/ va fi prevazut printr-un parteneriat intre autoritatea contractanta/ concedentul/delegatarul cu o organizatie (OIREP) autorizata de catre Comisia de supraveghere a raspunderii extinse a producătorilor din cadrul Ministerului Mediului;


-Toate costurile de gestionare a deseurilor menajere reciclabile vor fi suportate si achitate de catre Comuna Crucea, care va putea recupera costurile aferente deseurilor de tip ambalaj prin parteneriate incheiate cu organizatiile care impementeaza raspunderea extinsa a producatorului.
20.2. Delegatul poate sa incheie un contract cu un agent economic specializat in vederea determinarii anuale a compozitiei deseurilor menajere.
20.3. In vederea respectarii dispozitiilor Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu, va fi aplicabil, incepand cu 01.01.2020, urmatorul indicator:

- Colectarea separata a unei cantitati de deseuri de hartie, metal, plastic si sticla din deseurile municipale, in procent de 50% din cantitatea totala generata de deseuri de hartie, metal, plastic si sticla din deseurile municipale.

20.4. In conformitate cu dispoziţiile Legii 225/2016 pentru modificarea şi completarea Legii serviciilor comunitare de utilităţi publice nr. 51/2006, orice modificare a legislaţiei va conduce la modificarea de drept a clauzelor prezentului contract.

20.5. Orice schimbare intervenita in datele de identificare ale unei parti contractante, inclusiv a numarului de cont, va fi adusa la cunostinta celeilalte parti, de îndată, în scris.


Prezentul contract intră în vigoare la data semnării lui și a fost încheiat astăzi, _____________, în două exemplare, unul pentru delegatar și unul pentru delegat.

	DELEGATAR
	         DELEGAT

	Comuna CRUCEA
	

	Primar
	

	_____________

